pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-วราวุธ นำข้าราชการ พนักงาน เจ้าหน้าที่ในสังกัดกระทรวงฯ ร่วมทำบุญตักบาตร งดโฟมและพลาสติกหูหิ้ว เนื่องในวันขึ้นปีใหม่ 2563
วันศุกร์ที่ 3 มกราคม 2563
วราวุธ นําข้าราชการ พนักงาน เจ้าหน้าที่ในสังกัดกระทรวงฯ ร่วมทําบุญตักบาตร งดโฟมและพลาสติกหูหิ้ว เนื่องในวันขึ้นปีใหม่ 2563
รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยผู้บริหาร ข้าราชการ เจ้าหน้าที่ในสังกัดกระทรวงฯ ร่วมทําบุญตักบาตรข้าวสารอาหารแห้ง งดโฟมและถุงพลาสติกหูหิ้ว เนื่องในวันขึ้นปีใหม่ พ.ศ.2563
วราวุธ นําข้าราชการ พนักงาน เจ้าหน้าที่ในสังกัดกระทรวงฯ ร่วมทําบุญตักบาตร งดโฟมและพลาสติกหูหิ้ว เนื่องในวันขึ้นปีใหม่ 2563
รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยผู้บริหาร ข้าราชการ เจ้าหน้าที่ในสังกัดกระทรวงฯ ร่วมทําบุญตักบาตรข้าวสารอาหารแห้ง งดโฟมและถุงพลาสติกหูหิ้ว เนื่องในวันขึ้นปีใหม่ พ.ศ.2563
วันนี้ ( 3 มกราคม 2563) เวลา 07.30 น. กระทรวงทรัพยากรธรรมชาติและสิ่งแวดล้อม จัดพิธีทําบุญตักบาตรเนื่องในวันขึ้นปีใหม่ พ.ศ.2563 โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายธเนศพล ธนบุญยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําข้าราชการ พนักงาน และเจ้าหน้าที่ในสังกัดฯ ร่วมทําบุญตักบาตรข้าวสารอาหารแห้ง พระสงฆ์ จํานวน 10 รูป ณ บริเวณหน้าอาคาร จากนั้นเวลา 08.00 น. ปลัดกระทรวงทรัพยากรธรรมชาติและสิ่งแวดล้อม เป็นตัวแทนของคณะข้าราชการ พนักงานและเจ้าหน้าที่ในสังกัดกระทรวงฯ กล่าวขอพรจากรัฐมนตรีว่าการกระทรวงทรัพยากรธรรมชาติและสิ่งแวดล้อมเนื่องในวันขึ้นปีใหม่เพื่อความเป็นสิริมงคลและสร้างขวัญกําลังใจแก่ข้าราชการ พนักงาน และเจ้าหน้าที่ในสังกัดกระทรวงฯ ณ ห้องประชุมศักดิ์สิทธิ์ ตรีเดช ชั้น 2 อาคารกรมควบคุมมลพิษ กระทรวงทรัพยากรธรรมชาติและสิ่งแวดล้อม
โอกาสนี้ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวขอบคุณและให้โอวาทแก่ข้าราชการและเจ้าหน้าที่ทุกท่าน ที่ได้ร่วมมือร่วมใจจัดพิธีทําบุญตักบาตรในวันนี้ และขอบคุณที่ได้เสียสละร่วมแรงร่วมใจกันปฏิบัติหน้าที่ในการพิทักษ์ รักษา ทรัพยากรธรรมชาติและสิ่งแวดล้อม เพื่อให้ประชาชนมีคุณภาพชีวิตที่ดีขึ้นภายใต้สิ่งแวดล้อมที่ดี โดยเป้าหมายการดําเนินงานของกระทรวงทรัพยากรธรรมชาติและสิ่งแวดล้อม ในปี พ.ศ.2563 จะเป็นปีแห่งการลดมลพิษของประเทศไทย เป็นปีแห่งการใกล้ชิดและรับฟังความคิดเห็นจากพี่น้องประชาชน ข้าราชการ พนักงาน และเจ้าหน้าที่ของกระทรวงทรัพยากรธรรมชาติและสิ่งแวดล้อมในทุกระดับเป็นเสมือนผู้พิทักษ์ความยั่งยืนทรัพยากรธรรมชาติและสิ่งแวดล้อมกลับคืนสู่แผ่นดินไทย ทั้งนี้ ในปีใหม่นี้ ขอให้ข้าราชการ พนักงาน เจ้าหน้าที่ในสังกัดกระทรวงฯ ทุกท่าน มีสุขภาพพลานามัยสมบูรณ์แข็งแรง ปราศจากโรคภัย และอุปัทวันตรายทั้งปวง ประสบแต่ความสุข ความเจริญ เป็นพลังแผ่นดินให้ประเทศชาติบ้านเมืองต่อไป
รัฐบาลไทย-ข่าวทำเนียบรัฐบาล-ทส. จัดประชุมคณะอนุกรรมการเพื่อบูรณาการการจัดการขยะอิเล็กทรอนิกส์และเศษพลาสติกที่นำเข้าจากต่างประเทศอย่างเป็นระบบ
วันศุกร์ที่ 19 ตุลาคม 2561
ทส. จัดประชุมคณะอนุกรรมการเพื่อบูรณาการการจัดการขยะอิเล็กทรอนิกส์และเศษพลาสติกที่นําเข้าจากต่างประเทศอย่างเป็นระบบ
กระทรวงทรัพยากรธรรมชาติและสิ่งแวดล้อม จัดการประชุมคณะอนุกรรมการเพื่อบูรณาการการจัดการขยะอิเล็กทรอนิกส์และเศษพลาสติกที่นําเข้าจากต่างประเทศอย่างเป็นระบบ บูรณาการความร่วมมือหน่วยงานที่เกี่ยวข้อง
ทส. จัดประชุมคณะอนุกรรมการเพื่อบูรณาการการจัดการขยะอิเล็กทรอนิกส์และเศษพลาสติกที่นําเข้าจากต่างประเทศอย่างเป็นระบบ
กระทรวงทรัพยากรธรรมชาติและสิ่งแวดล้อม จัดการประชุมคณะอนุกรรมการเพื่อบูรณาการการจัดการขยะอิเล็กทรอนิกส์และเศษพลาสติกที่นําเข้าจากต่างประเทศอย่างเป็นระบบ บูรณาการความร่วมมือหน่วยงานที่เกี่ยวข้อง
วานนี้ (17 ตุลาคม 2561) รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เป็นประธานการประชุมคณะอนุกรรมการเพื่อบูรณาการการจัดการขยะอิเล็กทรอนิกส์และเศษพลาสติกที่นําเข้าจากต่างประเทศอย่างเป็นระบบ ครั้งที่ 4/256 โดยมีผู้เข้าร่วมประชุม ประกอบด้วย รัฐมนตรีช่วยว่าการกระทรวงมหาดไทย (นายสุธี มากบุญ) ผู้แทนกระทรวงอุตสาหกรรม กระทรวงมหาดไทย กระทรงพาณิชย์ กระทรวงการคลัง กองอํานวยการรักษาความมั่นคงภายในราชอาณาจักร กระทรวงสาธารณสุข และมีปลัดกระทรวงทรัพยากรธรรมชาติและสิ่งแวดล้อม และกรมควบคุมมลพิษ เป็นคณะอนุกรรมการและเลขานุการ
ในการประชุมครั้งนี้ ที่ประชุมมีมติดังนี้
1. รับทราบความคืบหน้าการดําเนินงานการออกประกาศรายการขยะอิเล็กทรอนิกส์ที่ห้ามนําเข้า และประกาศรายการสินค้าที่ต้องควบคุมการนําเข้า (เครื่องใช้ไฟฟ้าและอุปกรณ์อิเล็กทรอนิกส์ที่ที่ใช้แล้ว และเศษโลหะ)
2. มอบหมายให้กระทรวงพาณิชย์ และกรมโรงงานอุตสาหกรรม ออกประกาศที่เกี่ยวข้องเพื่อจํากัดการนําเข้าและควบคุมการจัดการขยะอิเล็กทรอนิกส์ เครื่องใช้ไฟฟ้าและอุปกรณ์อิเล็กทรกนิกส์ที่ใช้แล้ว และเศษโลหะโดยเร็ว
3. เร่งรัดให้กรมศุลกากร ตรวจสอบพิกัดขยะอิเล็กทรอนิกส์ที่ห้ามนําเข้า และส่งให้กรมโรงงานอุตสาหกรรมและกระทรวงพาณิชย์พิจารณาดําเนินการต่อไป
4. มอบหมายให้กรมโรงงานอุตสาหกรรม กรมศุลกากร และกระทรวงพาณิชย์ ร่วมกําหนดโควต้าเศษพลาสติกให้เหมาะสมกับการใช้ประโยชน์จริงของประเทศ และคํานึงถึงผลกระทบต่อสุขภาพอนามัยและสิ่งแวดล้อม
5. มอบหมายให้คณะอนุกรรมการบริหารจัดการขยะพลาสติก ภายใต้คณะกรรมการสิ่งแวดล้อมแห่งชาติ ศึกษาแนวทางการส่งเสริม สนับสนุนให้โรงงานรีไซเคิลขยะพลาสติก ใช้ขยะพลาสติกจากภายในประเทศเป็นวัตถุดิบในขบวนการผลิต เพื่อยุติการนําเข้าเศษพลาสติกจากต่างประเทศหรือให้นําเข้าให้น้อยที่สุด
6. มอบหมายให้กระทรวงสาธารณสุข โดยอาศัยอํานาจตามพระราชบัญญัติการสาธารณสุข พ.ศ.2535 นํากลไกการบริหารราชการส่วนภูมิภาค มาใช้ในการแก้ไขปัญหาการจัดการขยะอิเล็กทรอนิกส์ในระดับพื้นที่ได้อย่างมีประสิทธิภาพต่อไป
อนึ่ง คณะกรรมอนุกรรมการฯ ชุดนี้ เป็นคณะอนุกรรมการภายใต้คณะกรรมการการขับเคลื่อนและปฏิรูปการบริหารราชการแผ่นดิน คณะที่ 5 คณะกรรมการขับเคลื่อน และปฏิรูปด้านความมั่นคง ลดความเหลื่อมล้ํา การเกษตร ทรัพยากรธรรมชาติและสิ่งแวดล้อม เพื่อให้การปฏิรูปและขับเคลื่อนการบริหารราชการแผ่นดินด้านการจัดการขยะอิเล็กทรอนิกส์และเศษพลาสติกที่นําเข้าจากต่างประเทศเป็นไปอย่างมีระบบ โดยการบูรณาการการดําเนินงานของหน่วยงานที่เกี่ยวข้อง ในการจัดทํามาตรการการจัดการขยะอิเล็กทรอนิกส์และเศษพลาสติกที่นําเข้าจากต่างประเทศให้มีความละเอียดรอบครอบ เป็นไปอย่างรวดเร็วและมีประสิทธิภาพ บังเกิดผลสัมฤทธิ์อย่างเป็นรูปธรรม
รัฐบาลไทย-ข่าวทำเนียบรัฐบาล-เปิดสายด่วน 1303 ให้ผู้ประสบภัยน้ำท่วม โดยเฉพาะที่ จ.อุบลราชธานี แจ้งความประสงค์เพื่อขอตรวจสอบความเสียหายโครงสร้างบ้านเรือนภายหลังน้ำลด
วันพุธที่ 9 ตุลาคม 2562
เปิดสายด่วน 1303 ให้ผู้ประสบภัยน้ําท่วม โดยเฉพาะที่ จ.อุบลราชธานี แจ้งความประสงค์เพื่อขอตรวจสอบความเสียหายโครงสร้างบ้านเรือนภายหลังน้ําลด
..
#ไทยคู่ฟ้าสภาวิศวกรเปิดสายด่วน 1303 ให้ผู้ประสบภัยน้ําท่วม โดยเฉพาะที่ จ.อุบลราชธานี แจ้งความประสงค์เพื่อขอตรวจสอบความเสียหายโครงสร้างบ้านเรือนภายหลังน้ําลด เพราะเมื่อระดับน้ําเริ่มลดลงประชาชนจะกลับเข้าไปในอาคารบ้านเรือนของตนเอง และมักเกิดอุบัติเหตุจากความรู้เท่าไม่ถึงการณ์ ดังนั้นจึงจําเป็นต้องมีการประเมินความเสี่ยงเสียก่อน
รัฐบาลไทย-ข่าวทำเนียบรัฐบาล- รัฐบาลเดินสายเปิดตลาดใหม่ให้ข้าวมูลค่าสูง
วันอังคารที่ 27 พฤศจิกายน 2561
รัฐบาลเดินสายเปิดตลาดใหม่ให้ข้าวมูลค่าสูง
รัฐบาลส่งเสริมให้ข้าวไทยเป็นที่รู้จักในตลาดต่างประเทศ โดยจัดกิจกรรมประชาสัมพันธ์ข้าวไทยที่ประเทศแคนาดา สหรัฐอเมริกา ออสเตรเลีย และสิงคโปร์
อาทิตย์ที่ 25 พ.ย.61
รัฐบาลเดินสายเปิดตลาดใหม่ให้ข้าวมูลค่าสูง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมให้ข้าวไทยเป็นที่รู้จักในตลาดต่างประเทศ โดยจัดกิจกรรมประชาสัมพันธ์ข้าวไทยที่ประเทศแคนาดา สหรัฐอเมริกา ออสเตรเลีย และสิงคโปร์ ซึ่งมีผู้ให้ความสนใจเป็นจํานวนมาก เนื่องจากมีการสร้างความรู้ความเข้าใจเกี่ยวกับข้าวไทยและเครื่องหมายรับรองมาตรฐาน การนําเสนอเมนูคาวหวาน และนวัตกรรมข้าวไทยทั้งที่เป็นอาหารและไม่ใช่อาหาร โดยเน้นพันธุ์ข้าวมูลค่าสูง เช่น ข้าวไรซ์เบอร์รี่ ข้าวกล้องหอมมะลิ ข้าว กข43 และข้าวลืมผัว เป็นต้น สําหรับสถิติการส่งออกข้าวไทยในปี 2560 โดยเฉพาะตลาดสิงคโปร์ซึ่งเป็นประเทศเพื่อนบ้านในอาเซียนช่วยสร้างมูลค่าได้ถึง 2,424 ล้านบาท ซึ่งรัฐบาลคาดว่าประเทศไทยจะมีรายได้จากการขายข้าวไทยทั่วโลกมากขึ้นอย่างต่อเนื่อง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.ชื่นชมเขตสุขภาพที่ 11 ชู 3 สมุนไพรเด่นรักษาโรคได้ผล ประหยัดงบเกือบ 34 ล้านบาท
วันอังคารที่ 19 ธันวาคม 2560
สธ.ชื่นชมเขตสุขภาพที่ 11 ชู 3 สมุนไพรเด่นรักษาโรคได้ผล ประหยัดงบเกือบ 34 ล้านบาท
กระทรวงสาธารณสุข ชื่นชมเขตสุขภาพที่ 11 ใช้ขมิ้นชัน ฟ้าทะลายโจร และยาเหลืองปิดสมุทร รักษาผู้ป่วยไข้หวัด และโรคอุจจาระร่วงเฉียบพลัน ในโรงพยาบาลและ รพ.สต.ได้ผลดี เสริมการดําเนินงานการใช้ยาอย่างสมเหตุผล (Rational Drug Use : RDU) ช่วยลดการใช้ยาปฏิชีวนะได้
กระทรวงสาธารณสุข ชื่นชมเขตสุขภาพที่ 11 ใช้ขมิ้นชัน ฟ้าทะลายโจร และยาเหลืองปิดสมุทร รักษาผู้ป่วยไข้หวัด และโรคอุจจาระร่วงเฉียบพลัน ในโรงพยาบาลและ รพ.สต.ได้ผลดี เสริมการดําเนินงานการใช้ยาอย่างสมเหตุผล (Rational Drug Use : RDU)ช่วยลดการใช้ยาปฏิชีวนะได้ 33,519,219 บาท
วันนี้ (19ธันวาคม2560)นายแพทย์ชาตรี บานชื่น ที่ปรึกษารัฐมนตรีว่าการกระทรวงสาธารณสุข พร้อมด้วยนายแพทย์ธเรศ กรัษนัยรวิวงค์ รองปลัดกระทรวงสาธารณสุข และนายแพทย์ณัฐวุฒิ ประเสริฐสิริพงศ์ ผู้ตรวจราชการเขตสุขภาพที่ 11 ตรวจเยี่ยมความคืบหน้าการดําเนินงานดูแลสุขภาพประชาชนในพื้นที่เขตสุขภาพที่ 11ตามนโยบายของ ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ที่ห้องประชุมโรงพยาบาลกระบี่ จังหวัดกระบี่ และให้สัมภาษณ์ว่า กระทรวงสาธารณสุข มีนโยบายในการส่งเสริมสมุนไพรไทย เพื่อความมั่นคงทางสุขภาพและความยั่งยืนของเศรษฐกิจไทยโดยในสถานพยาบาลให้เพิ่มการใช้ยาสมุนไพรไทยควบคู่ไปกับการรักษาแผนปัจจุบัน เพื่อลดการใช้ยาปฏิชีวนะ และนําร่องเมืองสมุนไพรใน 4 จังหวัด คือเชียงราย ปราจีนบุรี สกลนคร และสุราษฎร์ธานีเป็นตัวอย่างการพัฒนาสมุนไพรครบวงจรในระดับจังหวัดโดยกลไก ประชารัฐ ทั้งการพัฒนาคุณภาพวัตถุดิบ ขยายช่องทางการใช้ประโยชน์จากสมุนไพร และส่งเสริมการใช้สมุนไพรในระบบบริการสุขภาพ
สําหรับเขตสุขภาพที่ 11 ได้ตั้งมหานครเวชพฤกษา มีจังหวัดสุราษฎร์ธานีเป็นศูนย์กลางแห่งสมุนไพร โดยใช้ 4 มาตรการ คือ 1.สร้างความเข้มแข็งของการบริหารและนโยบายภาครัฐเพื่อขับเคลื่อนการพัฒนาเมืองสมุนไพรให้ยั่งยืน2.พัฒนาคุณภาพวัตถุดิบสมุนไพรยกระดับมูลค่าผลผลิตให้กับเกษตรกร 3.ขยายช่องทางการใช้ประโยชน์เพิ่มมูลค่าและการตลาด 4.ส่งเสริมการใช้สมุนไพรในระบบบริการสุขภาพ โดยกําหนดให้ขมิ้นชัน ฟ้าทะลายโจร และยาเหลืองปิดสมุทร เป็นยาอันดับแรกในการรักษาผู้ป่วยไข้หวัดและโรคอุจจาระร่วงเฉียบพลัน พร้อมทั้งให้โรงพยาบาลส่งเสริมสุขภาพตําบล (รพ.สต.) ทุกแห่งใช้ยาสมุนไพรในการรักษาผู้ป่วยโรคดังกล่าวก่อน ซึ่งในปี 2559 มีการใช้สมุนไพรถึง 15,077,720 บาทและในปี 2560 เพิ่มเป็น 21,345,523 บาท
สําหรับการดําเนินงานการใช้ยาอย่างสมเหตุผล (Rational Drug Use : RDU)ผลงานเป็นที่น่าพอใจ มีโรงพยาบาลที่ผ่านเกณฑ์โรงพยาบาลที่ใช้ยาอย่างสมเหตุสมผลขั้นที่1และรพ.สต. มีการใช้ยาปฏิชีวนะอย่างสมเหตุผลมากขึ้นคิดเป็นร้อยละ 89.74 ซึ่งถือเป็นอันดับ 1 ของเขตสุขภาพที่ดําเนินการใช้อย่างสมเหตุผลได้อย่างมีประสิทธิภาพ ในปีที่ผ่านมาสามารถประหยัดค่ายาปฏิชีวนะที่ใช้รักษาโรคหวัด เจ็บคอ และโรคอุจจาระร่วงเฉียบพลันได้ถึง 33,519,219 บาท
ทั้งนี้ เขตสุขภาพที่ 11 ดูแลประชาชนเกือบ 4.5 ล้านคนใน 7 จังหวัด ได้แก่ นครศรีธรรมราช สุราษฎร์ธานี ชุมพร กระบี่ ภูเก็ต พังงา และระนอง มีสถานบริการทั้งหมด 822 แห่ง เป็นรพ.สต. 719 แห่ง
******************************* 19 ธันวาคม 2560
รัฐบาลไทย-ข่าวทำเนียบรัฐบาล-นายวิษณุ เครืองาม รองนายกรัฐมนตรี เป็นประธานเปิดงาน The Elegent Thai Textile “ตระการตาผ้าไทย”
วันศุกร์ที่ 7 สิงหาคม 2563
นายวิษณุ เครืองาม รองนายกรัฐมนตรี เป็นประธานเปิดงาน The Elegent Thai Textile “ตระการตาผ้าไทย”
นายวิษณุ เครืองาม รองนายกรัฐมนตรี เป็นประธานเปิดงาน The Elegent Thai Textile “ตระการตาผ้าไทย”
วันที่ ๖ สิงหาคม ๒๕๖๓ เวลา ๑๘.๐๐ น. นายวิษณุ เครืองาม รองนายกรัฐมนตรี เป็นประธานเปิดงานThe Elegent Thai Textile "ตระการตาผ้าไทย”ซึ่งไอคอนสยามร่วมกับหน่วยงานภาครัฐและเอกชนจัดขึ้นเพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๓ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม ผู้บริหารบริษัท ไอคอนสยาม จํากัด เอกอัครราชทูต และผู้แทนหน่วยงานที่เกี่ยวข้อง เข้าร่วม ณ เจริญนคร ฮอลล์ ชั้นMไอคอนสยาม ถนนเจริญนคร กรุงเทพฯ
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือทารกเพศหญิง ถูกนำมาทิ้งถังขยะ ที่ จ.เชียงใหม่ พร้อมช่วยเหลือชายชราวัย 80 ปี ที่ถูกลูกแท้ๆ ทำร้ายร่างกาย และญาตินำมาทิ้งไว้ที่วัด ที่ จ.ตรัง
วันอังคารที่ 10 ตุลาคม 2560
รมว.พม. กําชับ จนท. เร่งช่วยเหลือทารกเพศหญิง ถูกนํามาทิ้งถังขยะ ที่ จ.เชียงใหม่ พร้อมช่วยเหลือชายชราวัย 80 ปี ที่ถูกลูกแท้ๆ ทําร้ายร่างกาย และญาตินํามาทิ้งไว้ที่วัด ที่ จ.ตรัง
รมว.พม. กําชับ จนท. เร่งช่วยเหลือทารกเพศหญิง ถูกนํามาทิ้งถังขยะ ที่ จ.เชียงใหม่ พร้อมช่วยเหลือชายชราวัย 80 ปี ที่ถูกลูกแท้ๆ ทําร้ายร่างกาย และญาตินํามาทิ้งไว้ที่วัด ที่ จ.ตรัง
วันนี้ (10 ต.ค. 60) เวลา 07.45 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 731/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทาง การแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุม ชั้น 8 กระทรวง พม. สะพานขาว กรุงเทพฯ
พลตํารวจเอก อดุลย์กล่าวว่า จากกรณีพบเด็กทารกเพศหญิงวัยแรกคลอด ถูกห่อด้วยผ้าแล้วนํามายัดใส่กระเป๋าเดินทาง และนําไปทิ้งไว้ที่บริเวณถังขยะแห่งหนึ่ง เคราะห์ดีมีพลเมืองดีพบเห็น จึงแจ้งเจ้าหน้าที่เข้าช่วยเหลือได้อย่างปลอดภัย ที่อําเภอเมือง จังหวัดเชียงใหม่ นั้น ตนมีความห่วงใยปัญหาเด็กทารกถูกทิ้งรายวัน ที่ยังคงมีอยู่อย่างต่อเนื่อง โดยได้กําชับให้พัฒนาสังคมและความมั่นคงของมนุษย์จังหวัดเชียงใหม่ (พมจ.เชียงใหม่) พร้อมด้วยหน่วยงานที่เกี่ยวข้องในพื้นที่สังกัดกระทรวง พม. ลงพื้นที่เยี่ยมเด็กทารกดังกล่าว เพื่อตรวจสอบข้อเท็จจริง และให้การช่วยเหลือในเบื้องต้นตามภารกิจด้านเด็กของกระทรวง พม. อีกทั้งเร่งประสานความร่วมมือกับหน่วยงานที่เกี่ยวข้อง ช่วยเหลือในเรื่องการติดตามหาครอบครัวเพื่อมารับเด็กไปดูแล ทั้งนี้ หากพบว่าไม่มีครอบครัวรับไปดูแล ทางกระทรวง พม. มีหน่วยงานในสังกัดในพื้นที่ คือ บ้านพักเด็กและครอบครัวจังหวัดเชียงใหม่ พร้อมให้การดูแลเด็กในระยะยาวต่อไป
พลตํารวจเอก อดุลย์กล่าวเพิ่มเติมว่า สําหรับกรณีชายชราวัย 80 ปี ป่วยเป็นโรคอัมพฤกษ์ เคยถูกลูกชายที่เสพยาเสพติด เกิดอาการคลุ้มคลั่งจุดไฟเผาทั่วทั้งร่างกาย อีกทั้งภรรยาได้ทอดทิ้งหนีหายไป รวมทั้ง ถูกญาติๆ รังเกียจที่ชายดังกล่าวพิการ จึงหลอกให้ขึ้นรถสามล้อพ่วง แล้วพามาขออาศัยอยู่ที่วัดแห่งหนึ่ง ที่อําเภอห้วยยอด จังหวัดตรัง นั้น ตนได้กําชับให้พัฒนาสังคมและความมั่นคงของมนุษย์จังหวัดตรัง (พมจ.ตรัง) พร้อมหน่วยงาน ที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านผู้สูงอายุและคนพิการ พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของชายดังกล่าวอย่างใกล้ชิด อีกทั้ง ให้การช่วยเหลือในเรื่องการให้คําแนะนําปรึกษาเพื่อขอรับสิทธิตามกฎหมายตามความเหมาะสม เพื่อคุณภาพชีวิตที่ดี ในระยะยาวต่อไป ทั้งนี้ ทางกระทรวง พม. มีหน่วยงานในสังกัดในพื้นที่ คือ บ้านพักเด็กและครอบครัวจังหวัดตรัง พร้อมให้การช่วยเหลือดูแลในระยะยาว
รัฐบาลไทย-ข่าวทำเนียบรัฐบาล-การป้องกันภัยหรือเหตุร้ายแรงในแต่ละจังหวัด
วันศุกร์ที่ 10 กรกฎาคม 2563
การป้องกันภัยหรือเหตุร้ายแรงในแต่ละจังหวัด
สรุปการตอบกระทู้ถามในการประชุมวุฒิสภา  วันจันทร์ที่ ๑๗ กุมภาพันธ์ ๒๕๖๓
เรื่อง การป้องกันภัยหรือเหตุร้ายแรงในแต่ละจังหวัด
ผู้ตั้งกระทู้ถาม นายวันชัย สอนศิริ สมาชิกวุฒิสภา
ถาม รัฐมนตรีว่าการกระทรวงมหาดไทย
ผู้ตอบ รัฐมนตรีว่าการกระทรวงมหาดไทย
ผู้ถาม : นายสมชาย แสวงการ สมาชิกวุฒิสภา ถามกระทู้โดยสรุปดังนี้
ตามที่ได้เกิดเหตุการณ์ความรุนแรงที่ จังหวัดนครราชสีมา ซึ่งมีผู้บาดเจ็บและเสียชีวิตจํานวนมาก ใช้เวลาในการแก้ไขปัญหา ๑๗ ชั่วโมง ซึ่งกระทบต่อจิตใจของคนไทยทั้งประเทศ โดยมีผู้ก่อเหตุเพียงคนเดียวนั้น กระทรวงมหาดไทยมีมาตรการป้องกันเหตุร้ายในแต่ละจังหวัดอย่างไร มีความพร้อมหรือไม่ มีการประสานงานในแต่ละจังหวัดอย่างไร ทั้งตํารวจ ทหาร และพลเรือน หรือส่วนกลาง เพื่อยับยั้งป้องกันมิให้ปัญหาบานปลายได้อย่างไร และ
มีมาตรการควบคุม กํากับดูแลอาวุธร้ายแรงที่อยู่กับเจ้าหน้าที่ตํารวจหรือทหารอย่างไร
ผู้ตอบ : รัฐมนตรีว่าการกระทรวงมหาดไทย ตอบชี้แจงกระทู้โดยสรุปดังนี้
มีกฎหมายที่เกี่ยวข้องกับปัญหาดังกล่าวอยู่ ๒ ฉบับ คือ พระราชบัญญัติป้องกันและบรรเทาสาธารณภัย พ.ศ. ๒๕๕๐ ซึ่งได้พิจารณาแล้วว่าการก่ออาชญากรรม หรือการก่อการร้ายไม่ครอบคลุมในกฎหมายฉบับนี้ ในการป้องกันจึงไม่มีหน่วยงานหรืองบประมาณที่จะดําเนินการได้ แต่จะมีเรื่องที่เกี่ยวข้องคือเรื่องหมอ และการสาธารณสุข รวมถึง ไม่เคยมีการจ่ายเงินเยียวยาผู้ได้รับผลกระทบในลักษณะเหตุการณ์ดังกล่าวมาก่อน แต่จะมีกฎหมายที่เกี่ยวข้องกับปัญหานี้ คือ พระราชบัญญัติการรักษาความมั่นคงภายในราชอาณาจักร พ.ศ. ๒๕๕๑ ซึ่งหากเกิดเหตุการณ์ขึ้นในจังหวัดใด ผู้ว่าราชการจังหวัดจะเป็นผู้อํานวยการรักษาความมั่นคงภายในจังหวัด (ผอ.รมน.จังหวัด) และมีฝ่ายทหารเป็นรองผู้อํานวยการรักษาความมั่นคงภายในจังหวัด สามารถให้คําปรึกษาได้กรณีถ้าเกิดความรุนแรงตามที่ได้ ซึ่งเหตุการณ์ที่เกิดขึ้นในจังหวัดนครราชสีมาเป็นเหตุการณ์ที่ไม่คาดคิดว่าจะเกิดขึ้นในประเทศไทย ถือว่าเป็นบทเรียนที่หน่วยงานจะต้องมีมาตรการไว้รองรับต่อไปนี้ผู้ว่าราชการจังหวัดในฐานะ ผอ.รมน.จังหวัด ต้องกําหนดแนวทางรักษาความปลอดภัยเพื่อป้องกันเหตุการณ์ในลักษณะนี้ แต่ละพื้นที่ต้องมีหน่วยปฏิบัติการพิเศษที่พร้อมปฏิบัติการหยุดยั้งอย่างรวดเร็ว ต้องมีหน้าที่และอํานาจตามกฎหมาย และถ้ามีเหตุการณ์ที่รุนแรงกว่านี้ต้องใช้กฎหมายที่ยกระดับความเข้มข้นในการรักษาความมั่นคงต่อไป ในส่วนกองทัพได้มีมาตรการในการเก็บรักษา ควบคุมและกํากับดูแลอาวุธร้ายแรงแล้วแต่เหตุการณ์ที่เกิดขึ้นเป็นเหตุการณ์ที่ไม่ปกติ และใช้ความรุนแรงกับทหารที่มีหน้าที่รักษาอาวุธร้ายแรง ทหารที่มีหน้าที่รักษาอาวุธร้ายแรงจึงมีอาวุธ เฉพาะอันควรที่จะดูแลความเรียบร้อย และต่อไปจะต้องมีมาตรการรักษาความเรียบร้อยตามระดับความรุนแรงที่พร้อมในการแก้ไขปัญหาที่เกิดขึ้น
​
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-ปลัด ก.อุตฯ เปิดงานครบรอบ 2 ปี สำนักงาน Tokyo SME Support Center สาขาประเทศไทย
วันศุกร์ที่ 23 กุมภาพันธ์ 2561
ปลัด ก.อุตฯ เปิดงานครบรอบ 2 ปี สํานักงาน Tokyo SME Support Center สาขาประเทศไทย
ปลัด ก.อุตฯ เปิดงานครบรอบ 2 ปี สํานักงาน Tokyo SME Support Center สาขาประเทศไทย
กรุงเทพฯ - วันนี้ (23 กุมภาพันธ์ 2561) นายพสุ โลหารชุน ปลัดกระทรวงอุตสาหกรรม ได้รับเชิญจากสํานักงาน Tokyo SME Support Center สาขาประเทศไทย เข้าร่วมงานและกล่าวต้อนรับ เนื่องในโอกาสครบรอบ 2 ปี ของการเปิดสํานักงานฯ ภายใต้หัวข้อ “Tokyo-Thailand Business Connecting 2018” โดยมีผู้แทนภาครัฐของไทยร่วมงาน นําโดยนายภานุวัฒน์ ตริยางกูรศรี รองอธิบดีกรมส่งเสริมอุตสาหกรรม และนายศักดิ์ชัย อุ่นจิตติกุล ประธานคณะกรรมการบริหารสถาบัน SMI สภาอุตสาหกรรมแห่งประเทศไทย และผู้บริหารของญี่ปุ่น นําโดยประธาน Mr.Yoshiyuki Fukuda Tokyo SME Support Center และ Mr.Hiroki Mitsumata ประธานเจโทร กรุงเทพฯ ร่วมงานดังกล่าว
ภายในงานมีการบรรยายต่าง ๆ เกี่ยวกับความร่วมมือของไทยและญี่ปุ่นที่ประสบความสําเร็จ โดยมีผู้ประกอบการของทั้งสองฝ่ายเข้าร่วมกว่า 200 ราย ทั้งนี้ กรมส่งเสริมอุตสาหกรรมและสํานักงานโตเกียวฯ ได้มีความร่วมมือที่ใกล้ชิดมาตลอด 3 ปี ร่วมกันจัดกิจกรรมต่าง ๆ เพื่อกระชับความสัมพันธ์ สร้างความเชื่อมั่นแก่นักลงทุนญี่ปุ่น และเสริมสร้างโอกาสทางธุรกิจกับผู้ประกอบการไทย โดยคาดว่ากิจกรรมดังกล่าวจะสร้างความร่วมมือที่ใกล้ชิดมากยิ่งขึ้น ในการสนับสนุน SMEs ของทั้งสองประเทศ และจะส่งผลไปถึงการเสริมสร้างความเข้มแข็งให้กับเศรษฐกิจประเทศไทย
รัฐบาลไทย-ข่าวทำเนียบรัฐบาล-กรมบัญชีกลางพร้อมให้หน่วยงานราชการรับชำระเงินทางอิเล็กทรอนิกส์ เริ่มใช้ทั่วประเทศ 27 มี.ค. 61
วันจันทร์ที่ 19 มีนาคม 2561
กรมบัญชีกลางพร้อมให้หน่วยงานราชการรับชําระเงินทางอิเล็กทรอนิกส์ เริ่มใช้ทั่วประเทศ 27 มี.ค. 61
กรมบัญชีกลางเร่งติดตั้งเครื่อง EDC และ QR Code ให้ทุกหน่วยงานราชการ เพื่อสนับสนุนให้ราชการไทยเป็นสังคมไร้เงินสด เพิ่มความสะดวก ปลอดภัย พร้อมให้บริการประชาชนพร้อมกันทั่วประเทศ 27 มีนาคม 2561
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้ประสานธนาคารให้เร่งติดตั้งเครื่อง EDC และ QR Code ให้หน่วยงานราชการเพื่อให้พร้อมรับชําระเงินค่าบริการต่าง ๆ ผ่านทางอิเล็กทรอนิกส์จากประชาชน ตั้งแต่วันที่ 27 มีนาคม 2561 สําหรับหน่วยงานใดที่ได้แจ้งความประสงค์ว่าจะขอติดตั้งเครื่อง EDC เพิ่มเติมจากเดิม เพื่อให้สามารถบริการประชาชนได้อย่างสะดวกและทั่วถึงยิ่งขึ้น กรมบัญชีกลางจะแจ้งข้อมูลให้ธนาคารทราบเพื่อทยอยติดตั้งเครื่อง EDC และ QR Code ให้ครบและพร้อมใช้งานได้ภายในเดือนพฤษภาคม 2561 ต่อไป
อธิบดีกรมบัญชีกลาง กล่าวเพิ่มเติมว่า กรมบัญชีกลางได้จับมือกับสมาคมธนาคารไทย ร่วมกันประชาสัมพันธ์และสร้างการรับรู้เกี่ยวกับช่องทางการชําระเงินผ่านระบบอิเล็กทรอนิกส์ต่าง ๆ ได้แก่ การใช้บัตรเดบิต/บัตรเครดิต การชําระเงินผ่าน QR Code Bill Payment อินเตอร์เน็ตแบงก์กิ้ง รวมถึงการใช้บัตรชําระเงินแบบ e-Money เพื่อให้ประชาชนเลือกใช้ในการชําระค่าบริการต่าง ๆ ของส่วนราชการได้
รัฐบาลไทย-ข่าวทำเนียบรัฐบาล-องคมนตรี ตรวจเยี่ยมโรงพยาบาลสมเด็จพระยุพราชปัว จังหวัดน่าน
วันพุธที่ 8 มกราคม 2563
องคมนตรี ตรวจเยี่ยมโรงพยาบาลสมเด็จพระยุพราชปัว จังหวัดน่าน
องคมนตรีตรวจเยี่ยมให้กําลังใจ และติดตามความก้าวหน้าการพัฒนางานสําคัญของโรงพยาบาลสมเด็จพระยุพราชปัว จังหวัดน่าน เพื่อขับเคลื่อนการดําเนินงานแบบมีส่วนร่วม ชุมชนเข้มแข็ง
องคมนตรีตรวจเยี่ยมให้กําลังใจ และติดตามความก้าวหน้าการพัฒนางานสําคัญของโรงพยาบาลสมเด็จพระยุพราชปัว จังหวัดน่าน เพื่อขับเคลื่อนการดําเนินงานแบบมีส่วนร่วม ชุมชนเข้มแข็ง
วันนี้ (8 มกราคม 2563) ที่โรงพยาบาลสมเด็จพระยุพราชปัว จังหวัดน่าน ศาสตราจารย์เกียรติคุณ นายแพทย์เกษม วัฒนชัย องคมนตรี ในฐานะประธานกรรมการมูลนิธิโรงพยาบาลสมเด็จพระยุพราช พร้อมด้วย นายแพทย์พิศิษฐ์ ศรีประเสริฐ รองปลัดกระทรวงสาธารณสุข ตรวจเยี่ยมให้กําลังใจการปฏิบัติงานและติดตามความก้าวหน้าการพัฒนางานสําคัญของโรงพยาบาลสมเด็จพระยุพราชปัว จังหวัดน่าน
นายแพทย์พิศิษฐ์ ศรีประเสริฐ รองปลัดกระทรวงสาธารณสุข กล่าวว่า โรงพยาบาลสมเด็จพระยุพราชปัว ได้ดําเนินงานตามพระราชปณิธานพระบาทสมเด็จพระวชิรเกล้าเจ้าอยู่หัว ในการดูแลสุขภาพประชาชนในพื้นที่ห่างไกล เข้าถึงการรักษาพยาบาลที่มีคุณภาพ รวมทั้งจัดบริการเชิงรุกให้การดูแลแม่และเด็กในชุมชนที่อยู่ห่างไกล ภูเขาสูง ทุรกันดาร เส้นทางคมนาคมยากลําบาก เช่นพื้นที่ตําบลภูคา ปฏิบัติงานร่วมกับสถานบริการสุขภาพในพื้นที่ องค์กรปกครองส่วนท้องถิ่น ให้หญิงตั้งครรภ์ได้รับการดูแลและฝากครรภ์อย่างมีคุณภาพ ตรวจคัดกรองพัฒนาการเด็ก 0 – 5 ปี และกระตุ้นพัฒนาการเด็กที่มีพัฒนาการไม่สมวัยหรือล่าช้า
นอกจากนี้ ได้พัฒนาแอปพลิเคชัน Thai Health Dee แก้ปัญหาการเชื่อมโยงข้อมูลสุขภาพในพื้นที่ ประชาชนรับรู้ผลสุขภาพของตนเอง นํากระบวนการจิตตปัญญามาใช้พัฒนาคุณภาพบริการและบุคลากร เป็นการพัฒนาจิตใจสร้างสุขด้วยสติในองค์กร และร่วมกับผู้นําชุมชนตําบลศิลาเพชร ให้ชุมชนรวมกลุ่มปลูกผักปลอดสารพิษ จําหน่ายให้โรงครัวนํามาใช้ประกอบอาหารให้กับผู้ป่วย ช่วยสร้างระบบการเกษตรที่ปลอดภัย ชุมชนเกิดความเข้มแข็งและยั่งยืน รวมทั้งมีนวัตกรรมการพัฒนาบริการปรับสภาพบ้านและเตียงที่เป็นมิตรสําหรับผู้สูงอายุในชุมชนครบทุกตําบล โดยมีชมรมผู้สูงอายุเป็นตัวขับเคลื่อน ทําให้ชมรมผู้สูงอายุอําเภอปัวได้รับรางวัลเป็นชมรมผู้สูงอายุดีเด่นระดับตัวอย่างต่อเนื่องติดต่อกันเป็นเวลา 20 ปี
นายแพทย์พิศิษฐ์กล่าวต่อว่า สําหรับกิจกรรมเฉลิมพระเกียรติพระบาทสมเด็จพระวชิรเกล้าเจ้าอยู่หัว ในปีที่ผ่านมา อาทิ โครงการปั่นรวมใจภักดิ์รักในหลวง “BIKE FOR KING” เฉลิมพระเกียรติ โครงการการแข่งขันเดิน – วิ่งเฉลิมพระเกียรติ Oxygen Run for Life ครั้งที่ 2 โครงการ 10 ล้านครอบครัวไทย ออกกําลังกายเพื่อสุขภาพ เฉลิมพระเกียรติเนื่องในโอกาสมหามงคลพระราชพิธีบรมราชาภิเษก และโครงการออมขวัญปันสุข ให้กับทารกที่คลอดในโรงพยาบาลสมเด็จพระยุพราชปัวในเดือนกรกฎาคม 2561 และกรกฎาคม 2562
******************************** 8 มกราคม 2563
รัฐบาลไทย-ข่าวทำเนียบรัฐบาล-กฤษฎา" ชู พรบ.กองทุนสงเคราะห์เกษตรกร พ.ศ. 2554 เตรียมต่อยอดตั้งกองทุนหนุนสวัสดิการแก่ผู้ประกอบอาชีพเกษตรกรรม
วันพุธที่ 13 มิถุนายน 2561
กฤษฎา" ชู พรบ.กองทุนสงเคราะห์เกษตรกร พ.ศ. 2554 เตรียมต่อยอดตั้งกองทุนหนุนสวัสดิการแก่ผู้ประกอบอาชีพเกษตรกรรม
กฤษฎา" ชู พรบ.กองทุนสงเคราะห์เกษตรกร พ.ศ. 2554 เตรียมต่อยอดตั้งกองทุนหนุนสวัสดิการแก่ผู้ประกอบอาชีพเกษตรกรรม หวังสร้างความเชื่อมั่นให้เกษตรกรเพาะปลูกตามแผน ช่วยลดปัญหาด้านเกษตรอย่างยั่งยืน
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังการบรรยายพิเศษในหัวข้อ แนวทางพัฒนาเศรษฐกิจฐานรากอย่างยั่งยืน ในงานเปิดปฏิบัติการโครงการพัฒนาหมู่บ้านและชุมชนอย่างยั่งยืน โดยศาสตร์พระราชาตามแนวทางประชารัฐ ณ อิมแพคเมืองทองธานี ว่า กระทรวงเกษตรและสหกรณ์ได้รวบรวมปัญหาของเกษตรกรเพื่อหาแนวทางในการแก้ไขปัญหาระยะยาว พบปัญหาหลักๆ อาทิ มีการลงทุนสูงแต่รายได้ต่ํา สภาพดินฟ้าอากาศแปรปรวน ราคาสินค้าเกษตรตกต่ํา เป็นต้น ซึ่งแม้ว่าขณะนี้กระทรวงเกษตรฯ มีแผนการผลิตที่เชื่อมโยงกับความต้องการของตลาดแล้วก็ตาม แต่เกษตรกรยังขาดแรงจูงใจที่จะทําตามแผนดังกล่าว
ขณะเดียวกันเมื่อประสบปัญหาขาดทุน ประสบภัยพิบัติ เกิดความล้มเหลวในอาชีพก็ไม่มีใครช่วยเหลือ กระทรวงเกษตรฯ จึงมีแนวความคิดให้อาชีพเกษตรกรเป็นอาชีพที่มั่นคงเทียบเท่าข้าราชการ หรือกรรมกรที่มีสวัสดิการรองรับเมื่อประสบปัญหาในการประกอบอาชีพ โดยได้นําพระราชบัญญัติกองทุนสงเคราะห์เกษตรกร พ.ศ. 2554 ซึ่งมีทุน 2,900 กว่าล้านบาทนั้น มาดําเนินงานต่อ โดยมีเงื่อนไขให้เกษตรกรที่ขึ้นทะเบียนเกษตรกร และปลูกพืชตามแผนที่กระทรวงเกษตรฯ กําหนด หากในอนาคตเกิดปัญหา ไม่ว่าจะเป็นราคาสินค้าตกต่ํา ประสบภัยพิบัติ ฯลฯ จะได้รับความช่วยเหลือจากกองทุน ทั้งนี้ คาดว่าจะใช้เวลา 1 เดือนในการวางแผนดําเนินงาน และหางบสนับสนุนเพิ่มเติม
"มีสถิติว่า บางปีภาครัฐใช้เงินกว่า 200,000 ล้านบาท ในการเข้าไปอุดหนุนหรือช่วยเหลือเกษตรเมื่อประสบปัญหา แต่หากนําเงินส่วนนี้มาตั้งเป็นกองทุนเพื่อดูแลสวัสดิการแก่เกษตรกร น่าจะใช้งบน้อยกว่า และมีแรงจูงใจให้เกษตรกรปลูกพืชตามแผนที่กระทรวงเกษตรฯ วางไว้ ซึ่งจะช่วยแก้ปัญหาภาคเกษตรได้อย่างยั่งยืนจริงๆ" นายกฤษฎา กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai